open-index/open-wikipedia-markdown huggingface dataset:
Buksér og Berging

**Buksér og Berging AS** er et norsk aksjeselskap med vedtektsfestet formål å eie og drive slepebåter, offshorefartøyer, servicefartøyer og lektere, og å drive berging, reparasjon, teknisk assistanse og marin entreprenørvirksomhet.

I november 2015 inngikk selskapet en tiårig kontrakt med Kystverket om å bringe losmannskap ut til skip. Dette innebar at alle ansatte i Kystverkets tilbringertjeneste fikk tilbud om ny jobb i Buksér og Berging, og at Kystverkets flåte på rundt 22 losbåter ble overtatt av selskapet.

## Flåte
Buksér og Berging har tradisjonelt eid los- og ambulansebåter, taubåter og forsyningsskip. Buksér og Berging ble i 2022 rustet til å utføre oppdrag i oppdrettsnæringen. I 2022 kjøpte selskapet det tidligere forsyningsskipet MS «Olympic Elena». Skipet ble ombygd som avlusningsskip, og ble omdøpt til BB «Orca». Skipet utfører avlusning av fisk, og kan avluse opp til 400 tonn fisk i timen. Fisken blir spylt og børstet, uten å oppbevares om bord.

Buksér & Berging eier og drifter totalt 60 fartøyer per 2022. Av disse er 22 losbåter, én ambulansebåt, 14 terminalslepefartøyer, tolv taubåter (hvorav fem konvensjonelle), tre fortøyning/arbeidsfartøyer, sju offshoreskip (supply-skip), og ett avlusningsskip. Rederiet har også signert kontrakt med Helse Møre og Romsdal om drift av to nye ambulansebåter. Disse skal stasjoneres på Smøla og Aukra, og settes i drift fra 1. januar 2024.

## Referanser


## Eksterne lenker
*
Harald Astrup

**Harald Astrup** (født 12. mars 1831, død 7. mai 1914) var en norsk forretningsmann i Kristiania.

Han var av Astrup-slekta, sønn av Henning Martin Astrup (1788–1845), gift 1823 i Larvik med Maren Dorthea Lorbauer (1791–1885).  Faren var kjøpmann.  Selv giftet Harald seg i 1861 med  Emilie Johanne Smith (1836-1915) som var datter av Jørgen Christian Smith, skipsreder i Kristiania. Harald og Emilie var foreldre til blant andre arkitekt Henning Astrup (1864)–1896), polarfareren Eivind Astrup (1871–1895), grosserer Sigurd Astrup (1873–1949) og arkitekt Thorvald Astrup (1876-1940).

Harald Astrup gikk i handelslære hos Hieronymus Fredrik Løkke (1812–) i Kristiania.  Etter ti år grunnla han i 1857 *Astrup & Smith* sammen med  Carl Dührendahl Smith (1834–66) som var konas bror.  De drev i manufaktur (klær) ved Stortorvet i Kristiania frem til 1862 da Smith som døde i 1866, ga seg. Firmaet fortsatte som *Harald Astrup*, men ble i 1865 nedlagt, idet Harald og Daniel Hansen (1825–81) gikk inn i kompaniskapet *Daniel Hansen & Astrup* (agentur, engros). Også Hansen ga seg (1868) og atter en gang ble restene kalt *Harald Astrup*.  Hans kones bror Carl var far til Julius Døcher-Smith (1865–1958), som ble med i 1887, igjen ble firmaet kalt *Astrup & Smith*.  Sønnen  Sigurd Astrup (1873–1949) overtok for Døcher-Smith i 1906 og navnet ble *Astrup & Søn*.  Harald Astrup var fra 1874 til 1879 stadshauptmann, hvilket innebærer at han overså byens borgerbevæpning. Han ble i 1875 mottager av den svenske Vasaordenen, men døde i 1914 og sønnen ble enerådende.  Astrup var i sin periode  med i direksjonen for flere av byens selskap, som Christiania Søforsikringsselskab.

Astrup er begravet i familiegrav på Vår Frelsers gravlund i Oslo.

## Referanser


## Kilder
* The history of Astrup fra astrup.no, sist lest den 5. november 2015.
* En del av slektsinformasjon hentet fra Harald Henningsen Astrup, d.e. i slektsdatabasen geni.com.
* Harald Astrup i lokalslektshistoriewiki, som igjen refererer til boka Fladmoe, Arne: ''Astrup & søn A/S 1857-1997 : en 140-årig handelsbedrift sett i historisk perspektiv'', Oslo 1997, s. 11-38
Palazzo Comunale, Piacenza

**Palazzo Comunale** er et palass i Piacenza i regionen Emilia-Romagna i Italia. Det kalles også *Il Gotico*, og ligger ved Piazza Cavalli (Oppkalt etter rytterstatuene på torget).

## Historie

Palasset ble bygd på oppdrag av ghibellineren Alberto Scot, i 1281.

Det inneholder bispesetet i kommunen og kontor for ordføreren, og det er mindre enn en kilometer fra Palazzo Farnese.;.

## Se også

* Palazzo Farnese

## Referanser
William H. Tunner

**William H. Tunner** (født 14. juli 1906 i Elizabeth i New Jersey i USA, død 6. april 1983 i Gloucester i Virginia) var en amerikansk generalløytnant i United States Army Air Corps (USAAF) og senere United States Air Force (USAF).

General Tunner var kjent for sine organisatoriske evner som leder av store lufttransporter.

## Liv og virke
### Bakgrunn, militær utdannelse
William H. Tunner ble født i Elizabeth i New Jersey, men vokste opp i det nærliggende Roselle.

Hans forfedre stammet fra det steiriske Leoben i Østerrike; blent dem var gruvepioneren, riksdagsmedlemmet og Montanuniversität Leobens grunnlegger Peter Tunner (1809-1897) og dennes far av samme navn, Peter Tunner den eldre (1786-1844),som også var gruve- og malmfagmann. Tunners far hadde studert ingeniørvesten i Leopben ved skolen som hans gamle forfader hadde grunnlagt, før han emigrerte til Amerika.

### I det amerikanske forsvaret
Som ett av familiens fem barn tok William Henry Tunner etter High School militær offisersutsannelse ved US Military Academy i West Point, hvorfra han gikk ut i 1928 med graden Second Lieutenant. I 1929 tok han eksamen fra *Advanced Flying School* for United States Army Air Corps (USAAC) på  Kelly Field i Texas.

Tunner Virket i det amerikanske forsvaret fra 1924 til 1960, deltok i andre verdenskrig, Koreakrigen og ble blant annet dekoreret med Distinguished Service Cross (DSC) og Forbundsrepublikken Tysklands fortjenstorden.

### Tre stategiske luftbroer i krigs- og fredstider

Under andre verdenskrig gjorde han tjeneste i Air Transport Command (ATC), hvor han som oberst i 1944 ble ansvarlig for luftransporten av krigsmateriel fra India til Kina, hvor transportflyene skulle fly over den østlige del av Himalaya-fjellene. (The Hump). Tunner tok inn den kvinnelige flypiloten Nancy Love i staben ved denne sin første største kommando i 1942, og var en nøkkelskikkelse for planleggingen og dannelsen av *Women's Auxiliary Ferrying Service.*

Senere arbeidet han som operasjonell leder i Military Air Transport Service (MATS) i forbindelse med luftbroen til Berlin i perioden 1949–1951.

Under Koreakrigen fra 1950 til 1953 organiserte Tunner atter en luftbro.

## Referanser


## Litteratur
* 
* 
*  
*
The Hump

**The Hump** var kallenavnet som allierte  flygere under andre verdenskrig ga den østlige del av Himalaya hvor  de fløy med militært utstyr fra India til Kina for å forsyne Chiang Kai-sheks tropper under den andre kinesisk-japanske krig og enheter fra USAs flyvåpen basert i Kina. Denne luftbro var en stor utfordring for flyvere i det amerikanske flyvåpen I1942. Flyvåpenet hadde ingen trenede enheter eller utstyr til å forflytte krigsmateriell, heller ikke fantes det utbygde flyplasser (nærmest ingen) på denne krigsskueplassen som var istand til å håndtere de omfattende transporter. Flyvning over Himalaya var ekstremt risikabelt. Ingen pålitelige kart var tilgjengelig og totalt fravær av radio eller andre navigasjonshjelpemidle bidro til denne risikofylte flyvningen.

## Se også
*William H. Tunner
*Military Air Transport Service (MATS)
Bertil Svensson (TV-produsent)

**Bertil Svensson** (født 15. mai 1933 i Klippan) er en svensk TV-produsent og programleder (1962&ndash;1996). Han var også programleder og intervjuer i en mengde program, og er blant annet kjent fra *[[Fråga Lund]]*, *[[Sköna söndag]]* og ulike hageprogram.

## Biografi
Han begynte på skole-TV i Stockholm, men flyttet til Malmö i 1965. Der produserte han blant annet 60-tallets *[[Pejling (TV-program)|Pejling]]* med Herbert Söderström som programledere og som belønnes med Stora Journalistpriset. Han produserte videre Nordvisjonsserien *[[Musikfrågan Kontrapunkt]]*, først med Sten Broman som programledere, siden med Sixten Nordström. Andre program var *Det bästa av det mesta – önskekonserter från Malmö Stadsteater*, *1. maj med Lunds Studentsångförening under 25 år* samt *[[Fråga Lund]]* der han også var programledere.

De siste 15 årene var han produsent og programledere for hageprogram i på TV.

Han har også gjort en intervjuserie med Sten Broman og intervjuet eksempelvis Ingrid av Danmark i ett eneste program.

Han er kanskje mest kjent for hans opptreden i *[[Sköna söndag]]*, der han i november 1986 skar seg i tommelen ved et uhell da han skulle skjære av hovedstammen på en blomsterananas. Senere fortsatte han å lede programmet helt uberørt. Dette har inspirert komikeren Robert Gustafsson, som senere har gjort flere sketsjer der han hele tiden skjærer seg og er uheldig i sine innslag. I Norge ble hans påske- og julenøtter vist på TV 2 i 2005, 2006 og 2007, og alle nøttene hans ble også utgitt på DVD.

Utenfor TV, men offentlig, har han intervjuet flere fremstående politikere, næringslivsledere, forfattere og artister.

## Bibliografi
* Drömträdgården – om Norrvikens trädgårdar
* Kungliga Sofiero
* Resa i Danmark
* Resa till Madeira
* Resa till Nordtyskland
* Solidar – en 100-årig historia

Dessuten har han medvirket i hvert femte år i Skånska Akademiens årsbok.

## Referanser
Berlinerkrans

**Berlinerkrans** er et bakverk formet som en ring lagt i sløyfe. Det er typiske julekaker, og blir ofte regnet som en av «de syv slagene». Deigen er lagd av en blanding av rå og kokte eggeplommer, sukker, mel, og smør, og berlinerkransene er typisk pyntet med perlesukker.

## Eksterne lenker
*  
* Berlinerkranser. Oppskrift ved tine.no
* Berlinerkranser. Oppskrift ved frutimian.no
* Kokosmakroner og berlinerkranser. Oppskrift ved TV2.no
Middelhavslekene 1993

**Middelhavslekene 1993**. De tolvte middelhavslekene ble arrangert i Languedoc-Roussillon i Frankrike i perioden 16. til 27. juni 1993. Det var 2 598 utøvere hvorav 604 kvinner fra nitten nasjoner som deltok i tjuefem sporter. Frankrike ble beste nasjon med åttitre gullmedaljer foran Italia med førtifire.

## Medaljer

## Deltakende nasjoner
Det var 19 nasjoner som deltok i lekene i 1993. Antall utøvere; 1 994 menn, 604 kvinner, totalt 2 598. (menn/kvinner/totalt)

## Idretter

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Bhangra

**Bhangra** er en folkemusikk- og dansetradisjon fra Punjab i India, kjennetegnet av rytmisk tromming på dhol eller dholak, energiske armbevegelser og hopp og fargerike kostymer. Stilen er blitt videreutviklet både i Sør-Asia og i den sørasiatiske diasporaen, særlig i Storbritannia, med gjensidig påvirkning mellom de ulike miljøene.

## Bakgrunn

Navnet «*bhang*ra» er avledt av bhang, 'hamp', som lenge er blitt dyrket i Panjab. Dette var en dans kjennetegnet av energiske hopp, spark og kroppsbøyinger og som ble utført i forbindelse med høytiden baisakhi. Dansen ble opprinnelig bare utført av menn, mens den tilsvarende kvinnedansen er *giddha.* Dansen ble utført til korte sanger, *boliyan*, akkompagnert av en stor, tosidet tromme, *dhol.* Ene siden av trommene blir slått med en stor og andre siden med en liten stikke, noe som gir musikken en synkopert rytme. Denne rytmen har kjennetegnet ulike varianter av bhangra siden. Andre punjabiske folkemusikkinstrument er mellom annet tumbi, chimta, sapera og sarangi.

## Videre utbredelse

Fra midten av 1900-tallet begynte musikkformen og dansen å bli kjent utenfor Panjab. Bhangra ble utvidet til å utføres ved ulike feiringer og festivaler. Begrepet ble utvidet til også å vise til musikken en danset bhangra til, og musikkstilen ble utvidet ved at en kunne bruke mindre dholak-trommer, tabla og andre indiske instrument som fele, fløyte, harmonium eller siter til. Senere på 1900-tallet kom også vestlige instrument som trommesett, synthesiser, gitar, mandolin og saksofon til. På 1960- og 1970-tallet ble bhangra spredt i India av utøvere som Kuldip Manak, Amar Singh Chamkila og A.S. Kang.

I Storbritannia laget britisk-indiske musikkgrupper som Alaap musikk som blandet bhangra og discoteknikker. Senere utøvere blandet musikkstilen med inspirasjoner fra reggae, rapp og andre afroamerikanske og karibiske musikkstiler. Den første bølgen av vestlig bhangramusikk hadde kjerne i Southall i London, og fokuserte mest på dans og moro med svært enkle sangtekster. Rundt midten av 1990-tallet begynte artister som Apache Indian og Fun-Da-Mental å også ta opp mer seriøse temaer, som rasisme og hiv/aids. En større bruk av engelsk eller både panjabi og engelsk istedenfor bare panjabi gjorde musikkformen mer tilgjengelig for et større publikum. Indisk bhangra gikk gjennom en parallell utvikling, hvor utøvere som Malkit Singh og Gurdas Maan for eksempel kunne ta i bruk elektronisk musikk og sang på forenklet panjabi og flere andre indiske språk. Bhangra og bhangrainspirert musikk og dans er blitt vist i indisk film, og har dermed nådd ut til flere.

Bhangra har spredt seg videre til mange deler av verdenen, som Nord-Amerika og Norge. Det er utviklet en treningsform, «bhangra masala», som inneholder bhangraelement.

## Eksterne lenker
* Virginia Gorlinski, «bhangra», Encyclopædia Britannica 2013.
* «Bhangra History», punjabonline.com
Vannpolo under Middelhavslekene 1993

**Vannpolo under Middelhavslekene 1993**. Vannpolo var en av flere sporter under de tolvte middelhavslekene som ble arrangert i Languedoc-Roussillon i Frankrike i perioden 16. til 27. juni 1993. Det var tolvte gangen som vannpolo var med på programmet under middelhavslekene.

## Medaljer

## Medaljevinnerne

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
La donna del mare

***La donna del mare*** er en italiensk stumfilm fra 1922 regissert av Nino Valentini. Den bygger på Henrik Ibsens skuespill *[[Fruen fra havet]]* (1888).

## Rolleliste
* Renée Pelar - Ellida Wangel
* Roberto Villani - Wangel
* Ines Fogazzari - Datter
* Maria Tedeschi - En annen datter
* Sergio Mari - Sjømann

## Eksterne lenker
*
Vildanden (tysk stumfilm)

***Vildanden*** (originaltittel: *Das Haus der Lüge*, med undertitlene **' eller **') er et tysk stumfilm fra 1926 regissert av rumenskfødte Lupu Pick. Dreieboken ble skrevet av Pick  og Fanny Carlsen etter Henrik Ibsens skuespill *[[Vildanden]]* fra 1884. 

## Handling
Fotografen Hjalmar Ekdal lever, sammen med kona Gina og datteren Hedvig, et liv basert på løgner. Gina var en gang elskerinnen til den velstående grosserer Werle. Da Gina ble gravid, sørget Werle for at hun giftet seg med Hjalmar Ekdal, som da antok barnet var hans. Ettersom Hedvig er hans datter, bidrar Werle til å sikre familien Ekdals økonomi. På loftet har Hedvig som lekekamerat en villand som hun er glad i. Grossererens eneste sønn, Greger Werle, liker ikke løgnaktigheten, og han avslører den forferdelige sannheten for Hjalmar. Han forlater da hjemmet og familien, men han klarer ikke å gi slipp på den komforten han har hatt i sitt middelmådige liv. Han vender tilbake og retter nå sin vrede mot datteren. Han refser Hedvig og i desperasjon dreper hun villanden og deretter seg selv. Ved datterens grav finner foreldrene tilbake til hverandre, men sannhetsfanatikeren Greger har ikke lenger noen framtid.

## Rolleliste
*Werner Krauss som Hjalmar Ekdal
* Mary Johnson som Hedwig, Hjalmars datter 
* Lucie Höflich som Gina, Hjalmars hustru 
*Fritz Rasp som Kandidat Molwik
* Paul Henckels som Den eldre Ekdal
* Walter Janssen som Gregers, Werles sønn
* Albert Steinrück som Jan Werle 
* Agnes Straub som Fru Sörby 
*Eduard von Winterstein som Dr. Helling

## Referanser


## Eksterne lenker
*
Oğuz Sırmalı

**Oğuz Sırmalı** (født 1977) er en tyrkisk vokalist og tidligere frontfigur i rockegruppa Sırmalı. I 2015 deltok han i Tyrkvisjonens sangkonkurranse.

Sırmalı studerte opera ved Hacettepe-universitetet i Ankara i 2004. Samme år debuterte han i forestillinger ved operaen i Izmir. Fra 2005 til 2011 var Sırmalı tilknyttet Ankaras statlige opera og ballett.

I 2012 dannet Oğuz Sırmalı - sammen med Deniz Sayman, Yaşar Erman Erkılınç og Serkan Alagök - gruppa . Gruppa ga ut albumet *Gençlik rüyası* i 2013, I september 2015 ble bandet oppløst, og Oğuz Sırmalı startet en solokarriere. I oktober samme år ga han ut singelen «Gökyüzü olsam». I april 2022 ga han ut albumet *Rüyamda bir gece*.

Oğuz Sırmalı representerte Irak i Tyrkvisjonens sangkonkurranse i desember 2015. Han fremførte melodien «Serenat», som endte på 17.-plass i finalen.

## Utgivelser
* 2022: *Rüyamda bir gece* (Ada Müzik)
* 2017: *Yağmur kokusu* (Ada Müzik)

## Kilder
* Sırmalıs biografi på Ada Müzik. 
* Presentasjon av Oğuz Sırmalı på turkvizyon.tv (arkivert side)  

## Referanser
Blandingskorrosjon

**Blandingskorrosjon** er en korrosjonsprosess i karst som oppstår der vannmasser av ulik opprinnelser blir blandete. Fenomenet bidrar til å forklare hvorfor karstholer i det hele tatt kan dannes på stort dyp, hvor grunnvannet egentlig skulle ha kommet i kjemisk likevekt med bergingsmassen og ikke lenger virke korroderende.

Forutsetningen for blandingskorrosjon er at de to vassmassene har hatt kontakt med miljø med ulikt innhold av karbondioksid (CO2). Dette kan skje ved at den ene vannmassen har infiltrert gjennom jord, som har relativt høyt innhold av CO2, og den andre ikke. Når disse vassmassene flyt gjennom skar sprekker, vil de snart komme i kjemisk likevekt med kalksteinen og ikke lenger virke utvidende på sprekkene. Men dersom disse to vassmassene blir blandete hvor sprekkesystemene krysser hverandre, vil kjemiske reaksjoner frigjøre CO2, slik at vannmassen på nytt kan tære på veggene og danne huler.

## Eksterne lenker
* Blandingskorrosjon. (2009, 14. februar). I Store norske leksikon. Hentet 17. november 2013 fra .
In the Shadow of the Stars

***In the Shadows of the Stars*** er en amerikansk dokumentarfilm fra 1991 om San Francisco Opera. Filmen skildrer livene til forskjellige kormedlemmer, i stedet for de profilerte frontvokalistene.

Dokumentarfilmen ble regissert, produsert og klippet av ekteparet Irving Saraf og Allie Light.

Paret vant Oscar for beste dokumentarfilm under utdelingen i 1992.

## Referanser


## Eksterne lenker
*
Bogaz

**Bogaz**, **zanjon** eller **karstkorridor** er en korridorformen sprekkeutviding i karstlandskap. En typisk bogaz danner en rettlinjet kløft, som gjerne er 1-5 meter bred, 10-100 meter lang og 5-30 meter dyp. Disse kløftene danner hodeelementene i såkalt korridor- og labyrintkarst.

Man mener at bogaz-former dannes ved videreutvikling av såkalte kluftkarren eller karstsprekker. Formene finnes i alle klimasoner. I kalde strøk med permafrost regner en med at de transporterte vann da de var dekket av isbreer i form av subglasial drenering.

## Eksterne lenker
* Bogaz. (2009, 14. februar). I Store norske leksikon. Hentet 17. november 2013 fra .
Bogurodzica

**«Bogurodzica»** (polsk for 'Guds mor') er en salme som er den eldste kjente diktteksten på polsk. Den eldste nedskrivne versjonen av sangen er fra 1407, men opprinnelsen er eldre. Dikteren og komponisten av sangen er ukjent. «Bogurodzica» åpner med en lovprising av jomfru Maria og en bønn til henne om å få nåde fra sønnen hennes. Deretter retter den seg mot Jesus selv i en bønn om frelse.

## Kulturell betydning
Sangen har en viktig betydning i polsk kultur, og virker å ha vært velkjent på 1400-tallet. Den ble sunget før slaget ved Tannenberg (Grunwald) i 1410 og under slaget ved Varna i 1444. Den ble også brukt ved kroningen av de første kongene fra huset Jagello. På 1500-tallet ble den mindre viktig. Det arkaiske språket og den monofoniske, modale musikken gjør den vanskelig å synge for den moderne tungen. Sangen blir likevel fremdeles fremført i polske kirker og kloster.

## Tekster
Den første strofe er viet Guds mor, den andre Kristus.



**Polsk**
:1. Bogurodzica, dziewica,
:Bogiem sławiena Maryja!
:U Twego syna Gospodzina,
:Matko zwolena Maryja
:Ziści nam, spuści nam, Kyrie elejson.

:2. Twego dziela Chrzciciela, Bożycze,
:Usłysz głosy, napełń myśli człowiecze,
:Słysz modlitwę, jąż nosimy,
:A dać raczy, jegoż prosimy:
:A na świecie zbożny pobyt,
:Po żywocie rajski przebyt, Kyrie elejson.

**I norsk oversettelse:**
:1. Guds Mor, jomfrue,
:Gud forherligete Maria!
:av sønnen din, Herren,
:utvalgte mor, Maria,
:få tilgivelse og barmhjertighet, Kyrie eleison.

:2. Guds sønn, for din dåps kjærlighet
:hør våre ønsker, oppfyll våre hensikter,
:hør bønnen vi tilbyr deg, 
:verdig å gi oss det vi ber om:
:på jorden et fromt opphold
:etter døden himmelriket, Kyrie eleison.



## Bruk i moderne musikk
* Andrzej Panufnik - *Sinfonia sacra* (1963)
* Wojciech Kiler - *Bogurodzica* for kor og orkestre (1975)
* Krzysztof Meyer - Symfoni nå. 6 'Polsk' (1982)

## Litteratur
* Bogurodzica. Oprac. J. Woronczak, wstęp językoznawczy E. Ostrowska, oprac. muzykologiczne H. Feicht, Wrocław 1962. Bibliotekene Pisarzów Polskich.
* J.Birkenmajer, Bogurodzica Dziewica. Analiza tekstu, treści i formy, Lwów 1937.
* S.Urbańczyk, "Bogurodzica". Problemy czasu powstania i tła kulturalnego, w: Prace z dziejów języka polskiego, Wrocław 1979.
* A.Czyż, Bogurodzica - między Wschodem i Zachodem. Kilka muggśleene o duchowej jedności Europy, w: Światło i słowo. Egzystencjalne czytanie tekstów dawnych, Warszawa 1995

## Eksterne lenker
* BOGURODZICA, Polish Music Reference Center. Artikkel med RealAudio-versjoner av sangen.
* «Bogurodzica» i Mp3-format
* «Bogurodzica» på mange språk
* Polsk litteratur oversetter til engelsk: «Bogurodzica»
Blakk

**Blakk** er en farge på hest. Det er et avblekingsgen som forårsaker bleking av pelsen og manen samt primitive markører som ål (*midtstol*), horisontale striper på albuer/knær, mørke områder i ansiktet, og av og til en mørk transvers skulderstripe. Blakk er en viltfarge som også forekommer blant villhester som przewalskihest, og disse primitive markørene er en tidlig form for naturlig kamuflasje hos urhesten.

Blakk påvirker alle grunnfarger (rød, svart og brun) og varianter av disse.

I Norge er blakk mest kjent for sin utbredelse hos fjordhesten. Alle individer innen rasen har blakk, og rasen som helhet antas å være tilnærmet homozygot for genet. Fjordhester har i tillegg i svært stor grad trekket pangaré, som gjør dem lysere enn blakke individer innenfor andre raser.

Innenfor fjordhest deles fargen inn i:

* Rødblakk (rød med blakk)
* Brunblakk (brun med blakk)
* Gråblakk (svart med blakk)
* Ulsblakk (borket blakk, dvs. brun med kremgen og blakk)
* Gulblakk (palomino blakk, dvs. rød med kremgen og blakk)

I tillegg forekommer fargen raseforbundet kaller *kvit*, blakk med dobbelt kremgen på enten svart, brun eller rød base. Fargen er ikke ønsket i raseforbundet.

I nyere tid er et nytt gen blitt oppdaget, ND1 (non-dun 1). Dette genet forårsaker primitive markører som ål, men ikke avbleking av pelsen, og kan derfor forveksles med ekte blakk.

## Referanser


## Eksterne lenker
*
Golf under Middelhavslekene 1993

**Golf under Middelhavslekene 1993**. Golf var en av flere sporter under de tolvte middelhavslekene som ble arrangert i Languedoc-Roussillon i Frankrike i perioden 16. til 27. juni 1993. Det var andre gangen som golf var med på programmet under middelhavslekene. Det var en individuell og en lagkonkurranse for både menn og kvinner. Spania ble beste nasjon med to gullmedaljer foran Frankrike som også vant to gull.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Bouri-feltet

**Bouri-feltet** er et olje- og gassfelt i blokk NC-41 i Middelhavet, 120 kilometer utenfor kysten av Libya.

Bourifeltet er det største oljefeltet i Middelhavet og inneholder to milliarder fat råolje og 71 000 milliarder kubikkmeter naturgass. Funnet ble gjort i 1976 på 2700 meters dyp i tertiær karbonat i Bou-formasjonen.

## Eksterne lenker
* Askheim, Svein. (2012, 30. september). Bouri Olje Og Gassfelt. I Store norske leksikon. Hentet 21. januar 2014 fra .
Henning Astrup (1864–1896)

:*Det finnes andre [[Henning Astrup]]*

**Henning Astrup** (født 6. juni 1864 i Kristiania, død 7. desember 1896 samme sted) var en norsk arkitekt.

Etter Statens håndverks- og kunstindustriskole og Königlich Technische Hochschule i Berlin reiste Astrup tilbake til Kristiania der han i 1888 ble ansatt hos Henrik Nissen (1848–1915) og var allerde i sitt første år med på ombygging av Grand Hotel som innebar ny speilsal.  Han var her med på å vinne flere konkurranser.

29167 Calmeyergatens Misjonshus.jpg | Calmeyergatens Misjonshus (oppført 1891, revet 1971)
Oslo Medisinske selskap Chr IV gate 9 rk 163153 IMG 0547.JPG | Det norske medicinske Selskab i Kristian IVs gate 9 (1892, nyrenessanse) 
Oslo Order of Free Masons mainlodge1.jpg | Frimurerlogens stamhus i Nedre vollgate 19 (1887-94, nyrenessanse/nybarokk).

Han jobbet også en del sammen med broren Thorvald Astrup (1876-1940), som var arkitekt.  Henning var forøvrig sønn av grosserer Harald Astrup (1831–1914)  av slekten Astrup og Emilie Johanne Smith (1836-1915), bror av polarfareren Eivind Astrup (1871–1895), grosserer Sigurd Astrup (1873–1949) og nevnte arkitekt Thorvald Astrup.

Astrup er gravlagt i familiegrav på Vår Frelsers gravlund i Oslo.

## Referanser
Little Big Planet 2

***Little Big Planet 2*** er et puzzle-platformspill for PlayStation 3, utviklet av Media Molecule. Den ble utgitt av Sony Computer Entertainment Europe. Det var planlagt at spillet skulle utgis i november 2010, men datoen ble forskyvet til januar 2011. Spillet er en etterfølger av Little Big Planet.
## Eksterne lenker
*
Et farlig frieri

***Et farlig frieri*** (svensk: **) er en svensk stumfilm fra 1919 regissert av Rune Carlsten (hans debut). Han skrev også manuset sammen med Sam Ask. Det er basert på Bjørnstjerne Bjørnsons novelle *Et farlig frieri* fra 1856.

Filmen ble restaurert i 2010 med mellomtitler på svensk og engelsk av Svenska Filminstitutet.

## Innspillingsfakta
Den ble spilt inn i Skandiateljén i Långängen og i traktene rundt Hardangerfjorden.

## Handling
I en liten landsby i fjellene er alle guttene forelsket i Aslaug, datteren til den rike bonden Knut Husaby. Thormund, den mest velstående bonden i landsbyen foreslår at sønnen, Ola, skal gifte seg med Aslaug. Husaby er for dette ekteskapet, men spør datteren om hun er enig. Aslaug nekter, fordi hun er forelsket i Tore Næsset, en husmannssønn. Hennes far er sterkt imot et slikt bryllup og sender henne til setra, høyt oppe i fjellet, og håper at hun skal endre syn.

Tore forenes med Aslaug på setra. På den eneste tilgjengelige veien tilbake, som passerer Husabys gård, får Tore kraftig juling av Husaby, som lar ham gå med et ironisk løfte: *«Hvis du neste lørdag klarer å slippe forbi Husaby-ulven og hans valper, vil jenta bli din»*.

Uken etter forsøker Tore å snike seg forbi gården uten hell. Han bestemmer seg deretter for å bestige den bratte klippen som grenser til setra på elvesiden. Etter nesten å falle klarer han å nå toppen, utslitt. Husaby, imponert over hans mot, går med på å la ham gifte seg med Aslaug.

## Rolleliste
* Lars Hanson - Tore Næsset 
* Gull Cronvall - Aslaug 
* Theodor Blick - Knut Husaby, Aslaugs far 
* Hjalmar Peters - Thormund, rik bonde
* Kurt Welin - Ola, Thormunds sønn 
* Hugo Tranberg - Sigurd Husaby 
* Gösta Cederlund - Eyvind Husaby 
* Hilda Castegren - Tores mor 
* Torsten Bergström - Spillemann

## Referanser


## Eksterne lenker
*
Friidrett under Middelhavslekene 1993

**Friidrett under Middelhavslekene 1993**. Friidrett var en av flere sporter i de tolvte middelhavslekene som ble arrangert i Languedoc-Roussillon i Frankrike i perioden 16. til 27. juni 1993. Det var tolvte gangen som friidrett var med på programmet for middelhavslekene. Det ble konkurrert i 36 øvelser, 20 for menn og 16 for kvinner. Frankrike ble beste nasjon med 15 gullmedaljer foran Italia med seks.

## Medaljer

## Eksterne lenker
* Officiële website Internationaal Comité van de Middellandse Zeespelen
* Onderdelen en uitslagen
Synnøve Solbakken (stumfilm)

***Synnøve Solbakken*** (svensk: **) er en svensk stumfilm fra 1919 i regi av John W. Brunius. Manuset ble skrevet av Brunius og Sam Ask. Som litterært forelegg hadde de Bjørnstjerne Bjørnsons roman *[[Synnøve Solbakken]]* fra 1857. 

Romanen er filmatisert ytterligere to ganger til i Sverige (i 1934 og 1957).

## Innspillingsfakta
Filmen ble spilt inn i sommeren 1919 i Skandiaateljén i Långängen i Stocksund og Sel i Gudbrandsdalen i Oppland fylke.

## Handling
Thorbjørn og Synnøve forelsker seg i hverandre som barn. Han får rykte på seg for å være en slåsskjempe og hennes foreldre anser at han er uegnet for henne. De møtes ikke på flere år, og i mellomtiden avviser Synnøve flere beilere. Når Thorbjørn blir stukket med kniv innser Synnøves foreldre at han, tross alt, ikke er så voldelig og aksepterer hans frieri.

## Rolleliste (i utvalg)

## Filmen på nett
Versjonen på 1 t. 35 min.

## Referanser


## Eksterne lenker
*
Bu’eine Nujeidat

**Bu'eine Nujeidat** er en arabisk lokal kommune i Norddistriktet i Israel. Den består av to landsbyer, Bo'einer og Nujeidat, som ble slått sammen i 1987 og fikk status som lokal kommune i 1996. Ifølge Israels statistiske sentralbyrå (CBS) er folketallet 7 900 innbyggere (2006) der de fleste er muslimer. 

Bo'ene var en palestinsk-arabisk landsby, og navnet kommer fra den nærliggende eldgamle landsbyen *Bet Anat.* Nujeidat var også en palestinsk-arabisk landsby, grunnlagt av soldater fra Nejd som kom for å kjempe med armeen til Saladin på 1100-tallet. De var kjent som *Arab al-Nujeidat* eller «araberne fra Nejd», og gav navn til landsbyen. 

Bo'ene ble erobret av det israelske forsvaret under den andre delen av Operasjon Dekel, 15-18. juli 1948. Den forble i unntakstilstand frem til 1966.

## Kilder
* Hadawi, Sami. Village Statistics of 1945: A Classification of Land and Area ownership in Palestine, Palestinsk frigjøringsorganisasjon forskningssentral s. 62

## Referanser


## Eksterne lenker
*
Paso de los Mellizos

**Paso de los Mellizos** eller **Los Mellizos** (spansk for «tvillingene») er en by i Río Negro-departementet i det vestlige Uruguay. 

## Befolkning
Byen har 312 innbyggere *(Beregning 2011)*

Kilde:

## Referanser


## Eksterne lenker
* Kart over Paso de los Mellizos (INE) (spansk)
Daniel Martínez (politiker)

**Daniel Carlos Martínez Villaami** (født 23. februar 1957 i Montevideo) er en uruguayansk politiker. Han har vært ordfører siden 2015. Han representerer det uruguayanske sosialistpartiet Frente Amplio. 

## Referanser
Namuncuraia mansosotoi

***Namuncuraia mansosotoi*** er en sommerfugl som hører til familien påfuglspinnere (Saturniidae).

## Levevis
Larvene lever på planter i slekten *[[Eryngium]]* (skjermplantefamilien). De har neslehår og kan forårsake lokal hudirritasjon ved kontakt.

## Utbredelse
Arten er utbredt i Argentina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien påfuglspinnere, Saturniidae
************* Underfamilien Hemileucinae 
************** Slekten *Namuncuraia* Orfila, 1951
*************** *Namuncuraia mansosotoi* Orfila, 1951

## Eksterne lenker
*
Merinos

**Merinos** er en by mellom Río Negro og Paysandú i det vestlige Uruguay. 

## Historie
Byen ble grunnlagt i 15. august 1889.

## Befolkning
Merinos har 528 innbyggere *(Beregning 2011)*

Kilde:

## Transport
 Ruta 25 forbinder Merinos med Young, Menafra, Guichón og Paysandú.

## Referanser


## Eksterne lenker
* Kart over Merinos, Uruguay (INE) (spansk)
Marianne Sandahl Bjorøy

**Marianne Sandahl Bjorøy** (født 30. mars 1962) er en norsk politiker som representerer Arbeiderpartiet og som fra 2015 til 2019 var ordfører i Fjell kommune.1. januar 2020 ble kommunen til nye Øygarden kommune.

## Referanser


## Eksterne lenker
*
Headda

**Headda** er et gammelengelsk mannsnavn. Andre former av navnet er *Hada*, *Hadda*, *Haedda*, *Haeddi*, *Hædde*, *Hedda* og *Hedde*, *Heddi*.

## Etymologi
*Headda* er en kortform av navn basert på det urgermanske navneleddet  **haþu-*, «kamp». Den norrøne formen av navneleddet er *hǫð*.

## Utbredelse
*Headda* var et populært mannsnavn i England fra 600-tallet til 700-tallet.

## Kjente personer med navnet
Personene i listen er ordnet kronologisk etter fødselsår.
*Hædde av Winchester (død ca. 705), biskop av Winchester

## Referanser


## Eksterne lenker
Diane

**Diane** er et engelsk og fransk kvinnenavn. En navnebærer er den amerikanske skuespilleren Diane Keaton (født 1946), som har spilt i filmer som *The Godfather* og *Annie Hall*.

## Etymologi
*Diane* har opprinnelse som en fransk form av *Diana*, som antakelig har opprinnelse i et urindoeuropeisk ord som betyr «gudommelig», relatert til *Di̯ēus, den urindoeuropeiske guden for himmelen i dagslys.

## Utbredelse
*Diane* var et populært kvinnenavn i England fra 1940-årene til 1960-årene.

*Diane* var et populært navn i USA fra 1940-årene til 1960-årene.

*Diane* har navnedag 9. juni i Frankrike.

|}

*Diane* er også brukt som mannsnavn, men svært sjeldent.

## Kjente personer med navnet
Personene i listene er ordnet kronologisk etter fødselsår.
### Kvinner
* Diane Arbus (1923–1971), amerikansk fotograf
* Diane Cilento (1933–2011), australsk skuespiller
* Diane Disney Miller (1933–2013), amerikansk filantrop og datter av Walt Disney
* Diane Ladd (1935–2025), amerikansk skuespiller
* Diane Ravitch (født 1938), amerikansk historiker
* Diane Sawyer (født 1945), amerikansk journalist
* Diane Keaton (1946–2025), amerikansk skuespiller
* Diane von Fürstenberg (født 1946), belgisk klesdesigner
* Diane Abbott (født 1953), britisk politiker
* Diane Setterfield (født 1964), britisk forfatter
* Diane Lane (født 1965), amerikansk skuespiller
* Diane Kruger (født 1976), tysk skuespiller
* Diane Guerrero (født 1986), amerikansk skuespiller
* Diane Berbain, norsk politiker
* Diane Chamberlain, amerikansk forfatter
* Diane Maclean, britisk kunstner
* Diane Sagnier, fransk fotograf

### Menn
*Diane Coffee (født 1987), amerikansk musiker

## Referanser


## Eksterne lenker
De fire nye store

**De fire nye store** er en bokserie utgitt av i Bokklubben Nye Bøker i . Bokklubben markerte sitt 20-årsjubileum ved å lansere verket med 16 utvalgte romaner; fire romaner av hver av de fire forfatterne Herbjørg Wassmo, Jan Kjærstad, Kjartan Fløgstad og Dag Solstad. Forfatterne, og deres utvalgte romaner, ble kåret av interne konsulenter i bokklubben.

Uttrykket *De fire nye store* spiller på begrepet *[[De fire store]]* som brukes i norsk litteraturhistorie for å vise til de fire forfatterne Alexander Kielland, Jonas Lie, Bjørnstjerne Bjørnson og Henrik Ibsen.
## Bøkene
;Kjartan Fløgstad

**Dalen Portland* – roman () Fulltekst
**[[Fyr og flamme]]* – roman () Fulltekst
**Kniven på strupen* – roman () Fulltekst
**Fimbul* – roman ()

;Jan Kjærstad
* *Speil* &ndash; roman () Fulltekst
* *Homo Falsus eller det perfekte mord* &ndash; roman () Fulltekst
* *Rand* &ndash; roman ()
* *[[Forføreren]]* &ndash; roman ()

;Dag Solstad
* *Irr! Grønt!* &ndash; roman () Fulltekst
* *Arild Asnes, 1970* &ndash; roman () Fulltekst
* *[[Gymnaslærer Pedersens beretning om den store politiske vekkelsen som har hjemsøkt vårt land]]* &ndash; roman () Fulltekst
* *[[Roman 1987]]* &ndash; roman () Fulltekst

;Herbjørg Wassmo
**[[Huset med den blinde glassveranda]]* &ndash; roman () Fulltekst
**Det stumme rommet* &ndash; roman () Fulltekst
**Hudløs himmel* &ndash; roman () Fulltekst
**[[Dinas bok]]* &ndash; roman () Fulltekst

## Referanser
Gode (andre betydninger)

**Gode** kan vise til:

*Gode, et gammelnorsk begrep for prest og høvding
*Gode (økonomi), et objekt som øker nytten til forbrukeren
*Gode (Etiopia), en by i den etiopiske delen av grenseområdet Ogaden mellom Etiopia og Somailia.
*Gode (navn), et kvinnenavn
Gode (navn)

**Gode** er et gammelengelsk kvinnenavn.

## Etymologi
**Gode** har opprinnelse i urgermanske **guða*, «gud», eller **gôda*, «god». De norrøne formene av navneleddet er *guðr*, *goðr*, *goð* og *guð*.

## Utbredelse
*Gode* var et populært kvinnenavn i England fra 900-tallet til 1100-tallet.

## Kjente personer med navnet
Personene i listen er ordnet kronologisk etter fødselsår.

## Referanser


## Eksterne lenker
Synnøve Solbakken (film fra 1957)

***Synnøve Solbakken*** (originaltittel: **) er en svensk dramafilm fra 1957, i regi av Gunnar Hellström. Som litterære forelegg hadde man Bjørnstjerne Bjørnsons roman *[[Synnøve Solbakken]]* fra 1857 og novellen *Et farlig frieri* fra 1856. Tittelrollene spilles av Synnøve Strigen, mens andre sentrale roller spilles av Gunnar Hellström, Edvin Adolphson  og Harriet Andersson.

## Handling
Knut er på besøk hos Synnöves foreldre for å fri til henne. De har intet å innvende og Synnöve kan ikke svare, fordi hun ikke er hjemme. Litt senere frir også Thorbjörn til Synnöve og hun aksepterer. Hennes foreldre anser imidlertid at Knut er et bedre valg, ettersom Thorbjörn er mer voldsom.

## Om filmen
Som rådgiver ble Norges fremste Bjørnson-kjenner, Francis Bull, benyttet. Til tross for dette protesterte Bjørnstjerne Bjørnsons arvinger, representert av konservator Else Bjørnson, mot at filmen så sterkt skilte seg ut fra de litterære foreleggene.

Filmen ble spilt inn i Sandrewateljéerna i Stockholm og i Gudbrandsdalen. 

Romanen har blitt filmatisert ytterligere to ganger i Sverige: I 1919 og i 1934.

## Rolleliste (i utvalg)
*Synnøve Strigen - *Synnöve Solbakken* 
*Malou Fredén - *Synnöve som barn* 
*Harriet Andersson - *Ingrid Granliden* 
*Bengt Brunskog - *Thorbjörn Granliden, Ingrids bror* 
*Leif Nilsson - *Thorbjörn som barn* 
*Edvin Adolphson - *Sämund Granliden, Ingrids og Thorbjörns far* 
*Olga Appellöf - *Ingeborg Granliden, Ingrids og Thorbjörns mor* 
*Oscar Ljung - *Guttorm Solbakken, Synnöves far* 
*Birgitta Valberg - *Karen Solbakken, Synnöves mor* 
*Gunnar Hellström - *Aslak, tater* 
*Ove Tjernberg - *Knut Nordhaug* 
*Kolbjörn Knudsen - *Nordhaugsbonden, Knuts far* 
*Stina Ståhle - *Nordhaugsmoran, Knuts mor* 
*Gunnar Sjöberg - *Lege*

## Referanser


## Eksterne lenker
*
Synnøve Solbakken (film fra 1934)

***Synnøve Solbakken*** (originaltittel: **) er en svensk dramafilm fra 1934, i regi av Tancred Ibsen.  Manuset ble skrevet av Ibsen og Torsten Flodén. Som litterært forelegg hadde de Bjørnstjerne Bjørnsons roman, *[[Synnøve Solbakken]]*, fra  1857. Tittelrollen spilles av Karin Ekelund.

Filmen ble spilt inn i Irefilms studioer i Stockholm og utendørsscenene ble filmet i Vågå.  

Romanen har blitt filmatisert ytterligere to ganger i Sverige: I 1919 og i 1957.

## Handling
*Torbjörn* og *Synnöve* er to barn som bor i samme dal. Hennes mor liker ikke at de leker med hverandre, fordi hans farfar drikker.

De har begge nå blitt voksne. Torbjörn ertes for sin alkoholiserte farfar. Det leder til slagsmål, noe som Synnöve vill at han skal slutte med. Under et slagsmål blir Torbjörn knivhugget i ryggen og lammet. Han ber *Synnöve* om å søke en annen mann og ikke binde seg ved en krøpling. En dag får han se sin fars vogn velte og i uroen over hvordan det har gått for ham ruser han opp for første gang siden lammelsen. Et mirakel har skjedd og han kan endelig få sin elskede.
   
## Rolleliste (i utvalg)
*Karin Ekelund - *Synnöve Solbakken*
*Fritiof Billquist - *Torbjörn Granliden* 
*Helge Mauritz - *Knut Nordhaug* 
*Gösta Gustafson - *Aslak* 
*Victor Sjöström - *Sämund Granliden* 
*Signe Lundberg-Settergren - *Ingeborg Granliden* 
*Solveig Hedengran - *Ingrid Granliden* 
*John Ekman - *Guttorm Solbakken* 
*Hjördis Petterson - *Karen Solbakken* 
*Justus Hagman - *Legen* 
*Ulla Wessman - *Synnöve som barn* 
*Nils Granberg - *Torbjörn som barn* 
*Törje Reuter - *Knut som barn*
 
## Norsk versjon
Samtidig med den svenske versjonen ble det gjort en norsk versjon, hvor Karin Ekelund ble erstattet av Randi Brænne.

## Referanser


## Eksterne lenker
*
Veltepetter

**Veltepetter** er en sykkel, hvor det spesielle ved konstruksjonen er at det store forhjulet (diameter opptil 1,52 m) er langt større enn bakhjulet. Det formelle navnet er velosiped. Pedalene er montert direkte på forhjulet, og sykkelen har derfor ikke kjedetrekk. Setet er plassert  over det høye forhjulet og det gjør det til et kunststykke å komme opp på sykkelen. Navnet er en omskrivning av det franske *velocipede*, men henspiller også på at det var lett å velte med den. Veltepetter regnes også som den aller eldste sykkelen. Veltepetteren var den dominerende sykkeltypen på 1800-tallet, men den ble fra ca. 1890 avløst av «sikkerhetssykkelen» som har holdt seg stort sett uforandret fra den kom på banen.

I Norge foregikk de første sykkelritt på en bane som i dag er Billingstadsletta; også på Majorstuen (Frognerbanen) og Bygdøy (Kongskogen) var det sykkelbane.

Vanligvis demonstrerer Norsk Folkemuseum på Bygdøy veltepetter hver søndag, sommeren igjennom.

## Litteratur
* Georg Apenes: *Hjulrytterne kommer*, Cappelen, ISBN 82 02 14100 1.

## Galleri

Zbraslav 2011, jízda elegance (07).jpg
Zbraslav 2011, vysoké kolo Kohout.jpg
Zbraslav 2011, jízda elegance (19).jpg
Zbraslav 2011, jízda elegance (22).jpg
Velocipedist.JPG|Veltepetter i Sverige, 2008.
Pennyfarthing-1886.jpg|Veltepetter i Los Angeles 1886.


## Referanser


## Eksterne lenker
*
Selmergitar

**Selmer**, eller *Selmer-Maccaferri*, er en stålstrengsgitar som umiddelbart skiller seg ut på grunn av sitt D-formede eller ovale lydhull, den veldig brede og korte broen som er bro og sadel i ett, og det spesielle strengefestet på enden av kroppen. Den originale selmergitaren ble bygget av franske Henri Selmer i perioden 1932 til 1952, og konstruksjonen var et samarbeid med italienske Mario Maccaferri. Gitaren var blant den renommerte jazzgitaristen Django Reinhardts absolutte favoritter, og kalles derfor gjerne også bare Django-gitar.

Selmer selv produserte bare rundt 800 slike gitarer totalt, og ønsker man seg en selmergitar i dag må man sannsynligvis satse på en kopi av hans konstruksjon.

## Referanser
Álvaro de Saavedra Cerón

**Álvaro de Saavedra Cerón** (født rundt slutten av 1400-tallet, antagelig i Spania, død 1529 ved Marshalløyene) var en spansk sjøfarer og oppdager og betraktes som den som oppdaget øya Manus og flere andre øyer i Stillehavet.

## Saavedras tidlige liv
Vi vet lite om hans tidlige liv. Han var i slekt med Hernán Cortés som han fulgte til Ny-Spania (det nåværende Mexico) i 1526.

## Ekspedisjon til Stillehavet

I 1527 fikk Saavedra i oppdrag å unnsette García Jofre de Loaísas ekspedisjon til Krydderøyene (nåværende Molukkene) og bringe krydderplanter tilbake til Spania.

Den 3. oktober 1527  forlot konvoien havnebyen Zihuatanejo med tre fartøy, «Spiritu Santo», «Santiago» og «Florida» (under kommando av Saavedras) og en besetning på 110 mann. Den 1. desember forliste de to første fartøy i en kraftig storm.

Han nådde etterhvert Marshalløyene og derfra gikk reisen videre mot Mindanao der han ankom 1. februar 1528. Saavedra nådde de østre Molukkene i februar og ankom tilslutt Tidore den 30. mars 1528. Han traff overlevende fra de Loaísas ekspedisjon, dog uten å kunne hjelpe dem militært. Saavedra forlot Tidore igjen i juni og satte kurs rett mot øst, den  raskeste vei tilbake til Ny-Spania for å hente forsterkning hos Cortés.

Under turen til Ny-Guinea oppdaget trolig Saavedra tilfeldigvis Schouteøyene og øya  Manus i Amiralitetsøyene og sannsynligvis flere andre øyer. Deretter fortsatte han gjennom Karolinene mot Marianene videre mot nordøst  til han slutt satt  fast i passatvinden med konstant motvind slik at han ble tvunget til å vende tilbake til Tidore. Her døde Cerón.

Tross anbefaling om å vende tilbake til Spania, valgte Saavedra å gjøre et nytt forsøk østover forlot Tidore den 3. mai 1529. Han nådde tilslutt  frem til Marshalløyne der han sannsynligvis oppdaget Pohnpei, Ujelang og Enewetak eller noen av disses atoller.

«Florida» med den gjenværende besetning på 22 mann ankom Tidore den 8. desember 1529 hvor de overga seg til portugiserne.

Først i 1565 oppdaget den spanske munken og sjøfareren Andrés de Urdaneta en seglrute over Stillehavet fra vest til øst.

## Litteratur
* *Wright, Ione Stuessy: Voyages of Alvaro de Saavedra Ceron 1527-1529. Coral Gables, Fla., Univ. of Miami Press,* (1951)

## Referanser


## Eksterne lenker
* Oml  
* Saavedra
* om Saavedras ekspedisjon
* Informasjon om Madol 
* Kart over Saavedra ekspedisjon
Øyvind Helland Oddekalv

**Øyvind Helland Oddekalv** (født 4. januar 1968) er en norsk politiker (Ap) som fra 2015 var ordfører i Meland kommune.

Oddekalv var rektor ved Knarvik videregående skole før han ble ordfører.

## Referanser
Čáhcenjirranjávrrit

**Čàhcenjirranjàvrrit** er en innsjø i øvre og vestre del av Alta-Kautokeinovassdraget i Finnmark. Innsjøen ligger nær grensa til Kvænangen i Troms.

## Referanser
Europeiske innendørsleker 1966

**Europeiske innendørsleker 1966** ble arrangert 27. mars 1966 i Westfalenhallen i Dortmund i Vest-Tyskland. Dette var de første europeiske innendørslekene som ble arrangert.

## Herrer

### 60 m

### 400 m

### 800 m

### 1500 m

### 3000 m

### 60 m hekk

### Høydehopp

### Stavsprang

### Lengdehopp

### Tresteg

### Kulestøt

### 4 x 320 meter stafett

### 1600 meter stafett (4+3+2+1 runder)

## Kvinner

### 60 m

### 400 m

### 800 m

### 60 m Hürden

### Høydehopp

### Lengdehopp

### Kulestøt

### 4 x 160 meter stafett

## Medaljeoversikt

## Eksterne lenker

* Maik Richter - 1. Europäische Hallen-Spiele
* GBR Athletics - European Indoor Championships (Men)
* GBR Athletics - European Indoor Championships (Women)
Når den nye vin blomstrer, gjærer det i den gamle

***Når den nye vin blomstrer, gjærer det i den gamle*** (originaltittel: *Wenn der junge Wein blüht*) er en tysk filmkomedie fra 1943. Regissør var Fritz Kirkhoff. Den bygde på Bjørnstjerne Bjørnsons skuespill *[[Når den ny vin blomstrer]]* (1909). 

Filmen hadde premiere i Tyskland 24. september 1943.

## Handling
Herr og fru *Arvik*s tre døtre kommet i en alder da de bør gifte seg. Fru *Arvik* har gjort seg flere tanker om hvilke brudgommer som passer best til døtrene. Hun tar ikke hensyn til hva de selv mener. 

Datteren *Marna* vil gifte seg med den sjarmerende maler *Jörgensen*, men fru *Arvik* har utpekt skipsreder *Karstens* til henne.

Alberta blir «tildelt» kaptein *Tonning*. Det er bare for Helene det er vanskelig å finne en riktig kandidat.

Det er nå på høy tid at den skeptiske pappa *Arvik* inngriper i sin overivrige hustrus handlinger. Han støtter meget forståelsesfullt *Helene*s forhold til den 17 år eldre *Dr. Haller* og fører også *Marna* sammen med maler *Jörgensen*. Hele greia var så smart ordnet at til og med hustruen til slutt er lykkelig og fornøyd med at døtrene skal leve sine egne liv.

## Rolleliste
*Henny Porten - *Elisa Arvik* 
*Otto Gebühr -  *Wilhelm Arvik* 
*René Deltgen - *Kaptein Tonning* 
*Marina von Ditmar - *Datteren Marna Arvik* 
*Geraldine Katt - *Datteren Alberta Arvik* 
*Else von Möllendorff- *Datteren Helene Arvik* 
*Hans Zesch-Ballot - *Dr. Hall* 
*Marina Ried - *Astrid* 
*Peter Elsholtz - *Skipsreder Karstens* 
*Wilhelm H. König - *Maler Ulrik Jörgensen*

## Referanser


## Eksterne lenker
*
The Jist

**The Jist** (startet 2012 i Oslo) er en morsk duo som spiller eksperimentell samtidsjazz som består av Natalie Sandtorv og Torgeir Hovden Standal.

## Biografi
Sandtrov og Standall er begge fra Sundmøre, men møttes ikke før de begynte å studere musikk i Oslo 2011. De ønsker å utforske lydene i et stresset urbant storbymiljø. Det selvtitulerte debutalbumet ble utgitt i 2014, etter to år med utforsking og artikulering av det høyst originale språket, som anvendes sammen med en alternativ tilnærming til instrumentene for å lage skisser til et fritt improvisert lydlandskap. De bringer med seg en eksperimentell tilnærming til improvisasjonens møte mellom den nyskapende vokalen og gitaristen som de tar til et nytt nivå. Albumet ble spilt inn i Bergen, med John Hegre bak spakene i miks og mastring og cover utarbeidet av kunstneren Henrik Koppen.

## Bandmedlemmer
*Natalie Sandtorv - sang, elektronikk
*Torgeir Hovden Standal - gitar

## Diskografi
*2014: *The Jist* (Va Fongool)

## Referanser



## Eksterne lenker
* The Jist (Natalie Sandtorv & Torgeir Hovden Standal) live@Border, Torino, 2015 på YouTube